ผมเจ็บบริเวณท้องด้านขวาแต่ไม่มาก เกิดจากอะไรครับ อันตรายไหมครับ ควรทำอย่างไร ขอบครับ
สวัสดีค่ะ อาการเจ็บท้องบริเวณด้านขวานั้น มีสาเหตุได้หลายอย่างเช่น เจ็บจากกล้ามเนื้ออักเสบหรือตึงตัวจากการใช้งานมากเกินไป หรือเกร็งการใช้งานแบบผิดท่าอยู่นานๆ อาจปวดสัมพันธ์กับท่าทาง มีจุดกดเจ็บที่ชัดเจน หรือเกิดจากการมีลำไส้อักเสบ มักทำให้มีลำไส้ปวดบิดๆ ถ่ายเหลวร่วมด้วยได้ หรือปวดจากนิ่วในทางเดินปัสสาวะอาจทำให้มีปัสสาวะมีเลือดปน หรือปวดจากไส้ติ่งอักเสบ มักจะปวดมากขึ้นเรื่อยๆ มีไข้ กินได้น้อย อาเจียนค่ะหากยังเจ็บไม่มาก แนะนำสังเกตอาการ รับประทานยาแก้ปวด พักการใช้งาน ระวังการกระทบกระแทกถ้ายังเจ็บมากขึ้นเรื่อยๆ ไม่ทุเลา เป็นตลอด มีไข้ คลื่นไส้ ถ่ายเหลว ควรไปพบแพทย์เพื่อตรวจเพิ่มเติม